kardosdrur/scandi-wiki huggingface dataset:
Seldsjukker

Seldsjukker (også seldshukker, rigtigere seldjukider) var et tyrkisk dynasti, der herskede i Persien og Forasien i 11.—13. århundrede e.Kr. Slægtens stamfader Seldjuk var høvding for ghusernes stamme, der havde sit hjem i Jaxartes-egnene. Hans sønnesønner Togrul Beg og Tchakyr Beg slog ghaznaviderne, der regerede i det nordlige og østlige Iran, og de bujidiske småfyrster, der herskede i det vestlige Iran og Mesopotamien. Togrul styrtede Bujidernes hovedlinie, der var indehaver af den verdslige magt i Bagdad, og skulle ægte kaliffen Kaïms datter, men døde umiddelbart forinden i 1063. Tchakyr var død allerede i 1059. 

De følgende to seldsjuk-sultaner, Tchakyrs søn og sønnesøn Alp Arslan og Melikshâh, hører til Persiens største navne i middelalderen, men under Melikshâhs sønner Barkiârok og Muhammed gik riget stadig tilbage ved indre strid og var oftere en opløsning nær, og efter Muhammeds død faldt rigets vestlige dele fra hinanden i en række småstater under de såkaldte atabeger, mens Melikshâhs yngste søn Sandjar hævdede magten i det østlige Iran. Han var den sidste betydelige hersker af sin slægt, men trods al dygtighed kunne han ikke i længden hævde sig i kampen med de talrige fjender, der omgav hans rige, og med hans efterfølgere gik det seldjukiske rige under. 

Et seldjukisk rige i Lilleasien (Ikonium) grundlagdes af Suleiman ibn Kutulmish, til hvem sultan Melikshâh i 1075 overlod det af ham erobrede Lilleasien. Kilidj Arslan 1. gjorde 1097 byen Ikonium (senere Konja) til sin residens. Dette rige, der spillede en rolle i korstogstiden, bestod indtil begyndelsen af det 14. århundrede. De senere sultaner af Ikonium havde dog under mongolernes overhøjhed mistet næsten al selvstændighed. 

Mindre seldjukiske riger opstod i Kerman, hvor Tchakyr Begs søn Kavurd havde fået forvaltningen overdraget, og dennes søn Sultânshâh gjorde sig uafhængig, og i Syrien, hvor Melikshâhs broder Tutush erobrede Haleb og Damaskus. Kerman-Riget holdt sig til slutningen af det 12. århundrede. Det syriske seldsjuk-rige holdt sig til lidt ind i det 12. århundrede.

Eksterne henvisninger 

Salmonsens Konversationsleksikon, 2. udgave, bind XXI, s. 197-198; opslag: Seldshukker

Irans historie
Aserbajdsjan i middelalderen
Tyrkiske folkeslag
Tidligere folkeslag i Asien
Forhenværende imperier
Sõrve fyrtårn

Sõrve fyrtårn er et fyrtårn i Estland, på halvøen Sõrve, som ligger længst mod sydvest på øen Saaremaa, i Torgu vald (kommune).

Fyrtårnet er 52 meter højt, men lyser fra 53 meter over havniveau. Lyset er synligt fra 15 nautiske mils afstand. Det ældste fyr blev opført i 1646, men nutidens fyr blev først bygget i 1960.

Eksterne henvisninger 

 

Fyrtårne i Estland
Saaremaa
Bojan Ikonomov

Bojan (Boyan) Georgiev Ikonomov (født 14. december 1900 i Nikopol, Bulgarien - død 12. marts 1973) var en bulgarsk komponist, dirigent, organist og bratschist.

Ikonomov studerede på Det Frie Universitet i Sofia, og tog afgangseksamen (1926). Studerede derefter på Schola Cantorum i Paris hos bl.a. Vincent d´Indy (1932). Han studerede også hos Nadia Boulanger og Albert Roussel.

Ikonomov studerede direktion hos Felix Weingartner i Basel (1934), Han har bl.a. dirigeret Sofia Radio Orkester.

Han har skrevet fire symfonier, orkesterværker, to oratorier, sinfonietta, kammermusik, seks strygerkvartetter etc.

Udvalgte værker 

 Symfoni nr. 1 (1937) - for orkester
 Symfoni nr. 2 (1947) - for orkester
 Symfoni nr. 3 (1955) - for orkester
 Symfoni nr. 4 (1972) - for orkester
 Klaverkoncert (1958) - for klaver og orkester
 Violinkoncert (1951) - for violin og orkester

Kilde 
 Om Bojan Ikonomov på ubc-bg.com

Komponister fra Bulgarien
Dirigenter fra Bulgarien
Bratschister
Organister
Robert Koch (flertydig)

Robert Koch har flere betydninger:

Personer 
 Robert Koch (1843 - 1910) – tysk læge og bakteriolog
 Robert Koch (tysk luftskipper) (1886 - 1917) – tysk marineofficer

Andet 
 Robert Koch-instituttet – tysk føderal institution ansvarlig for kontrol og forebyggelse af sygdom
Filip Koutev

Filip Koutev (født 13. juni 1903 i Aotos, Bulgarien - død 27. november 1982) var en bulgarsk komponist, violinist og dirigent.

Koutev hører til en af de mest anerkendte bulgarske komponister i det 20. århundrede.
Han har komponeret en symfoni, orkesterværker, kammermusik, korværker, filmmusik, traditionel bulgarsk musik etc.

Han brugte den bulgarske folklore en del i sin musik, som gjorde ham til en af Bulgariens mest originale komponister.

Udvalgte værker 

 "Ungdommens Symfoni" (1949) - for orkester 
 "Bulgarsk Rapsodi" (1937-1938) - for orkester 
 "Heltene fra Shipka" (1954) - filmmusik 
 Scherzo (1928) - for orkester

Kilde 
 Om Filip Koutev  på ubc-bg.com

Komponister fra Bulgarien
Violinister
Dirigenter fra Bulgarien
Einar J. Hareide

Einar Johan Hareide (født 27. april 1959 i Hareid, Møre og Romsdal) er en norsk designer, som arbejdede for Saab Automobile fra 1985 til 1989 og igen fra 1991 til 1994, og som designchef fra 1994 til 1999.

Efter et par år på tegnelinjen, form og farve ved fagskolen i Herøy gik han et år (1980 til 1981) på Statens Håndverks- og Kunstindustriskole (SHKS) i Oslo, og startede derefter på Högskolan för design och konsthantverk i Göteborg, hvor han i 1985 blev Master of Design.

Hareide medvirkede blandt andet ved designet af Saab 9-5 samt den i 1993 introducerede anden generation af Saab 900, som han blev tildelt såvel Scandinavian Design Prize som Utmärkt Svensk Form for. Han har også arbejdet for Mercedes-Benz fra 1989 til 1991. Siden 2000 har han drevet Hareide Designmill.

Referencer

Eksterne henvisninger 
 Hareide Design 

Designere fra Norge
Personer med tilknytning til Saab Automobile
Alp Arslan

Alp Arslan (1029 - 15. december 1072) var den anden sultan i seldsjuk-dynastiet og barnebarn af Seldjuk, dynastiets eponym. Han tog navnet Muhammed bin Da'ud Chaghri, da han omvendte sig til islam, og for militær dygtighed fik han tilnavnet Alp Arslan, som betyder "en modig løve" på tyrkisk.

Han efterfulgte sin far Chagri Begh som guvernør i Khorasan i 1059. Hans onkel Toğrül døde og blev efterfulgt af Suleiman, Alp Arslans broder. Arslan og hans onkel Kutalmish udfordrede begge denne udnævnelse. Arslan besejrede Kutalmish og blev sultan af seldsjukkernes rige den 27. april 1064. Han blev dermed monark over et tyrkisk rige, som strakte sig fra Amu Darja til Tigris.

Han vandt en afgørende sejr over det Østromerske rige i slaget ved Manzikert i 1071, hvor den østromerske kejser Romanus 4. Diogenes blev taget til fange.

Personer i Irans historie
Petko Staynov

Petko Staynov (født 1. december 1896 i Kazanlak, Bulgarien - død 25. juni 1977) var en bulgarsk komponist, pianist, violinist og dirigent.

Liv og karriere 
Staynov studerede klaver og violin som barn. Han blev blind som 11 årig, og studerede gennem årene på forskellige musikskoler for blinde i Sofia.

Han har skrevet 2 symfonier, orkesterværker, kormusik, sange, kammermusik, symfonisk digtninge etc.
Staynov hører til de væsentlige komponister fra mellemgenerationen i Bulgarien.

Udvalgte værker 

 Symfoni nr. 1 (1945) - for orkester
 Symfoni nr. 2 (1949) - for orkester
 Tonedigtning "Legenden" (1927) - for orkester
 Tonedigtning "Thrakien" (1937) - for orkester
 Suite "Thrakiske Danse" (1925 rev. 1926) - for orkester
 Symfonisk scherzo (1939) - for orkester
 Koncert overture "Balkan" (1936) - for orkester
 "Mit Fædreland" (1962) - for kor

Kilde 
 Om Petko Stainov på ubc-bg.com

Komponister fra Bulgarien
Dirigenter fra Bulgarien
Violinister
Pianister fra Bulgarien
Dimitar Sagaev

Dimitar Konstantinov Sagaev (født 14. februar 1915 i Plovdiv, Bulgarien, død 28. oktober 2003) var en bulgarsk komponist, professor, lærer og dirigent.

Sagaev studerede på State Academy of Music i Plovdiv (1940), hos bl.a. Pancho Vladigerov. Han blev i 1948 lærer og professor på State Academy of Music, hvor han oplærte generationer af kommende komponister i landet. Han regnes blandt de væsentlige komponister fra Bulgarien.

Han har skrevet syv symfonier, orkesterværker, kammermusik, scenemusik, korværker, operaer etc.

Udvalgte værker 

 Symfoni nr. 1 (1964) - for kvindekor, sangsolister, fortæller og orkester 
 Symfoni nr. 2 "Bulgariens overlevelse" (1977) - for stort blæserorkester, herrekor og børnekor
 Symfoni nr. 3 "Khan Asparukh" (1979) - for mezzosopran, baryton, fortæller og orkester
 Symfoni nr. 4 (1980) - for orkester
 Symfoni nr. 5 "Samara flag" (1981) - for mezzosopran, fortæller og orkester
 Symfoni nr. 6 "September" (1982) - for mezzosopran, fortæller og orkester
 Symfoni nr. 7 "Romantisk" (1987) - for orkester
 Symfonisk scherzo (1944) - for orkester
 "Ungdoms suite" (1952) - for orkester
 Klaverkoncert nr. 1 (1992) - for klaver og orkester
 Klaverkoncert nr. 2 (1994) - for klaver og orkester
 Harpekoncert (2002) - for harpe og orkester
 Kantate "Shipka Epic" (1987) - for kor
 "Under åget" (1965) - opera
 "Samuel" (1973) - opera

Kilde 
 Om Dimitar Sagaev  på ubc-bg.com

Komponister fra Bulgarien
Lærere
Dirigenter fra Bulgarien
Zealand Pharma

Zealand Pharma A/S er en dansk bioteknologisk forskningsvirksomhed, som designer og udvikler peptidbaseret medicin, hovedsageligt inden for metaboliske sygdomme som for eksempel diabetes og fedme. Virksomheden har hovedsæde i Søborg nær København og har knap 200 medarbejdere. I 2018 etablerede de et datterselskab i USA.  Zealand Pharma A/S er en del af det dansk-svenske medicinalnetværk Medicon Valley.

Historie 
Zealand Pharma A/S blev grundlagt af Lars Hellerung Christiansen, Eva Steiness og Dr. Bjarne Due Larsen i 1998 som et biofarmaceutisk firma med fokus på design og udvikling af peptidbaseret medicin, som efterfølgende føres til markedet via partnerships med mulitinationale medicinalvirksomheder.

I 2005 forsøgte Zealand Pharma sig med en børsnotering, men måtte trække den tilbage på grund af manglende investorinteresse. I 2010 blev børsnoteringen gennemført og aktien handles på NASDAQ OMX København.

Den 15. Januar 2015 overtog Britt Meelby Jensen posten som administrerende direktør efter David Solomon, som havde stået i spidsen for virksomheden i perioden 2008-2014., Torsten Hoffman I februar 2019 fratrådte Jensen sin post og efter flere måneders søgen blev Emmanuel Dulac valgt og indsat som administrerende direktør i april 2019. Dulac har mere end 25 års erfaring fra lægemiddelindustrien gennem forskellige jobs i både europæiske og amerikanske virksomheder.

I september 2019 skød den hollandske familiefond Van Herk Investments 560 millioner danske kroner i Zealand Pharma, og de ejer dermed en femtedel af virksomhedens aktier. Dette gjorde blandt andet, at Zealand Pharma i oktober 2019 kunne indgå en aftale om at opkøbe det canadiske biotekselskab Encycle Therapeutics.

Produktudvikling 

Zealand Pharma markedsfører og sælger ikke selv produkter på markedet men indgår i partnerskaber med en række internationale medicinalvirksomheder, som står for at bringe produkterne på markedet.

Zealand Pharma er mest kendt og anerkendt for diabetesmidlet Lyxumia, som er udviklet i et partnerskab med franske farmaceutfirma Sanofi. Siden 2014 har de i samarbejde med hjerteafdelingen på Rigshospitalet udviklet lægemidlet Danegaptid, som er udviklet til at forebygge de vævskader i hjertet, som ofte opstår hos patienter, der får en ballonudvidelse efter en blodprop i hjertet. De arbejder desuden på flere sjældne lægemidler, hvis udvikling kræver statsstøtte for at være rentabel.

Med opkøbet af canadiske Encycle Therapeutics fulgte også retten til at udvikle og sælge den prækliniske lægemiddelkandidat ET3764, som også udvikles til behandling af mave-tarm-sygdomme.

Organisation 
Zealand Pharmas ledes af den administrerende direktør Adam Steensberg og består derudover af:
 Adam Steensberg
 Christina S. Bredal
 David Kendall
 Ivan Møller
 Ravinder S Chahil

I bestyrelsen sidder

 Formand: Martin Nicklasson
 Viceformand: Kirsten A. Drejer

Øvrige medlemmer:

 Jeffrey Berkowitz
 Bernadette Connaughton
 Leonard Kruimer
 Alain Munoz
 Michael J. Owen
 Hanne Heidenheim Bak
 Jens Peter Stenvang

Referencer 

Lægemiddelvirksomheder i Danmark
OMX Copenhagen Mid Cap
Glostrup
Etableret i 1998
Lazar Nikolov

Lazar Kostov  Nikolov (født 26. august 1922 i Burgas, Bulgarien - død 7. februar 2005 i Sofia, Bulgarien) var en bulgarsk komponist, sanger, pianist og lærer.

Nikolov tog afgangseksamen i komposition og klaver på States Academy of Music i Sofia (1947) hos Pancho Vladigerov.

Han har skrevet 7 symfonier, orkesterværker, koncertmusik, kammermusik, korværker, scenemusik og filmmusik.

Udvalgte værker 

 Symfoni nr. 1 (1953-1956) (dedikeret til Dimitar Nenow) - for orkester
 Symfoni nr. 2 (1959-1962) - for orkester
 Symfoni nr. 3 (1976-1979) - for orkester
 Symfoni nr. 4 (1984) (dedikeret til den bulgarske Himalaya-ekspedition) - for orkester
 Symfoni nr. 5 (1988-1989) (til Hanya) - for orkester
 Symfoni nr. 6 (2000) - for orkester
 Symfoni for 13 strygere (1965)
 Suite (1946-1947) - for orkester 
 Lento (1990) - for orkster
 Klaverkoncert nr. 1 (1947-1948) (dedikeret til Dimitar Nenow) - for klaver og orkester
 Klaverkoncert nr. 2 (1954-1955) (dedikeret til Dobrin Petkow) - for klaver og orkester

Kilde 
 Om Lazar Nikolov på ubc-bg.com

Komponister fra Bulgarien
Sangere fra Bulgarien
Pianister fra Bulgarien
Lærere
Personer fra Burgas
Vassil Kazandjiev

Vassil Ivanov Kazandjiev (født 10. september 1934 i Rousse, Bulgarien) er en bulgarsk komponist, pianist, lærer og dirigent.

Kazandjiev studerede komposition og direktion på Det Statslige Musikkonservatorium i Sofia hos Pancho Vladigerov, og tog afgangseksamen (1957). Han har skrevet 7 symfonier, orkesterværker, kammermusik, korværker og filmmusik etc.

Udvalgte værker 

 Symfoni nr. 1 "Symfoni af hymner" (1959) - for orkester
 Symfoni nr. 2 "Stemplet symfoni (1963) - for strygerorkester
 Symfoni nr. 3 "Til minde om min far" (1983) - for orkester
 Symfoni nr. 4 "Nirvana" (1984) - for orkester
 Symfoni nr. 5 "Evig lys" (2006) - for orkester
 Symfoni nr. 6 "Kaskader" (201?) - for orkester
 Symfoni nr. 7 Dedikeret til Angel og Guerguan Tsenov (2018) - for orkester 
 "Dommedag" (1973) - for orkester
 "Belysning" (1980) - for orkester
 Underholdning (1957) -  for orkester 
 "Billeder fra Bulgarien" (1971) - for strygerorkester
 Trompetkoncert (1955) - for trompet og orkester
 4 Strygerkvartetter (1966, 1970-1972, 2000, 2010)

Kilde 
 Om Vassil Kazandjiev på ubc-bg.com

Komponister fra Bulgarien
Dirigenter fra Bulgarien
Pianister fra Bulgarien
Lærere
Veselin Stojanov

Veselin Anastasov Stojanov, (, ; født 20. april 1902 i Sjumen - død 29. juni 1969 i Sofia) var en bulgarsk komponist, pianist og lærer.

Stojanov tog i 1926 afgangseksamen i klaver på musikakademiet in Sofia. Han studerede efterfølgende, komposition på Wien Universitet for Musik og Scenekunst hos Franz Schmidt.

Han har skrevet 2 symfonier, orkesterværker, kammermusik, sceneværker, operaer og filmmusik etc. Han er far til komponisten Pencho Stojanov.

Han var en søn af komponisten Anastas Stojanov (1854-1930).

Udvalgte værker 

 Symfoni nr. 1 (1965) - for orkester
 Symfoni nr. 2 (1969) - for orkester
 Klaverkoncert nr. 1 (1942) - for klaver og orkester
 Klaverkoncert nr. 2 (1953) - for klaver og orkester
 Klaverkoncert nr. 3 (1966) - for klaver og orkester
 "Kvinde rige" (1935) - opera
 "Blodig sang" (1947) (symfonisk digtning) - for orkester
 Rapsodi (1956) - for orkester
 3 strygerkvartetter (1933, 1934, 1935)

Kilde 
 Om Veselin Stojanov på ubc-bg.com

Komponister fra Bulgarien
Pianister fra Bulgarien
Lærere fra Bulgarien
Konstantin Iliev

Konstantin Iliev (født 9. marts 1924 i Sofia, Bulgarien - død 6. marts 1988) var en bulgarsk komponist, dirigent og lærer.

Iliev er nok mest kendt som en af de ledende bulgarske dirigenter, men han blev uddannet som komponist på State Academy of Music i komposition af Pancho Vladigerov og i direktion af Marin Goleminov (1946).

Han har skrevet 6 symfonier, orkesterværker, kammermusik, scenemusik, kormusik, filmmusik etc.

Udvalgte værker 

 Symfoni nr. 1 (1947) - for orkester
 Symfoni nr. 2 (1951) - for blæsere
 Symfoni nr. 3 (1954) - for orkester
 Symfoni nr. 4 (1958) - for bas og strygerorkester
 Symfoni nr. 5 (1959) - for orkester
 Symfoni nr. 6 (1984) - for orkester
 "Vores land" (19529 - filmmusik
 "Bag Horisonten" (1960) - filmmusik

Kilde 
 Om Konstantin Iliev på ubc-bg.com

Komponister fra Bulgarien
Dirigenter fra Bulgarien
Lærere
Personer fra Sofia
Alexander Yossifov

Alexander Yossifov (født 12. august 1940 i Sofia, Bulgarien - død 25. november 2016) var en bulgarsk komponist, dirigent og pianist.

Yossifov blev uddannet på State Academy of Music (1966). Han studerede komposition hos Pancho Vladigerov,
og direktion hos Konstantin Iliev. Han tilhørte en af de mest produktive komponister i Bulgarien, med mere end 1500 værker i alle genrer. Han er nok mest kendt for sin 5 symfoni "Proto-Bulgarians" (1980).

Yossifov har skrevet 8 symfonier, sinfonietta, orkesterværker, operaer, scenemusik, filmmusik, kammermusik etc. Han er søn af komponisten Yosko Yossifov.

Udvalgte værker 

 Symfoni nr. 1 (1968) - for kammerorkester
 Symfoni nr. 2 (1969) - for orkester
 Symfoni nr. 3 (1970) - for bas og orkester
 Symfoni nr. 4 "April revolutionen" (1975) - for orkester
 Symfoni nr. 5 "Proto-bulgarsk" (1980) - for orkester
 Symfoni nr. 6 "Polyfoni" (1986) - for strygeorkester
 Symfoni nr. 7 (1992) - for orkester
 Symfoni nr. 8 "Folklore" (2002) - for kvinde folkekor og stort orkester
 Sinfonietta (1988) - for kammerorkester
 Symfoni koncertante (1984) - for cello og orkester
 2 koncerter (1978, 1981) - for orkester
 4 klaverkoncerter (1972, 1976, 1992, 1996) - for klaver og orkester
 Fløjtekoncert (1994) - for fløjte og orkester
 "Det gyldne Spyd" (1982) - opera

Kilde 
 Om Alexander Yossifov på ubc-bg.com

Komponister fra Bulgarien
Dirigenter fra Bulgarien
Pianister fra Bulgarien
Personer fra Sofia
Petar Petrov

Petar Petrov (født 23. juni 1961 i Stara Zagora, Bulgarien) er en bulgarsk komponist, lærer, pianist og arrangør.

Petrov studerede komposition på State Academy of Music hos Alexander Raichev. Han studerede også privat, hos Anatol Vieru.

Han har komponeret 6 symfonier, orkesterværker, kammermusik, elektronisk musik, korværker etc.

Udvalgte værker 

 Symfoni nr. 1 "Klage" (1987) - for orkester
 Symfoni nr. 2 "Katarsis" (1990) - for orkester
 Symfoni nr. 3 "Tre erindringer, og giv os fred" (1994) - for kor og orkester
 Symfoni nr. 4 "Giv os fred" (1995) - for kor og orkester
 Symfoni nr. 5 "Alias Bulgarsk" (1997) - for orkester
 Symfoni nr. 6 "Fordi dem er vi" (1998) - for orkester

Kilde 
 Om Petar Petrov på ubc-bg.com

Komponister fra Bulgarien
Lærere
Pianister fra Bulgarien
Kosovos nationalforsamling

Kosovos nationalforsamling (albansk: Kuvendi i Kosovës) er Kosovos parlament og lovgivende forsamling, det har et kammer. Parlamentet reguleres af «Den konstitutionelle ramme for selvstyre i Kosovo» (Constitutional framework for provisional self-government in Kosovo.) vedtaget af FN's generalsekretær i 2001.

FNs specialudsending UNMIK til Kosovo kan på visse betingelser ophæve love vedtaget af parlamentet.

Sammensætning og opgaver 
Parlamentet har 120 repræsentanter, hvoraf 100 vælges gennem direkte valg. 20 pladser er forbeholdt minoriteterne; 10 af pladserne går til serberne og 10 til de andre ikke-serbiske minoriteter uafhængig af, hvor mange stemmer de har fået i valget.

Nogen af de andre opgaver til parlamentet er at:
 vælge parlamentets præsident og præsidentskab
 godkende statsministeren og hans ministre
 gennemgå og godkende internationale aftaler

Kilder

Eksterne henvisninger 
 Kosovos nationalforsamling  engelsk version

Kosovos politik
Parlamenter
Politiske forsamlinger
Seimas

Seimas er Litauens nationale parlament og lovgivende forsamling, som har til huse i hovedstaden Vilnius. Parlamentet har et kammer, og 141 medlemmer, der vælges en fireårig periode igennem direkte valg.

Henvisninger 
 hjemmeside, lrs.lt

Litauens politik
Parlamenter
Politiske forsamlinger
Luxembourgs deputeretkammer

Luxembourgs Deputeretkammer (Luxembourgsk: D'Chamber, Fransk: Chambre des Députés, Tysk: Abgeordnetenkammer) er et etkammersystems parlament og national lovgivende forsamling i Luxembourg. Parlamentet har 60 pladser. Det blev grundlagt i 1848.

Eksterne henvisninger 
 hjemmeside, chd.lu

Luxembourgs politik
Etableret i 1848
Parlamenter
Politiske forsamlinger
Deputeretkammer
Det danske Udvandrerarkiv

Det danske Udvandrerarkiv er et dansk arkiv i Ålborg hos Aalborg Stadsarkiv, arkivet blev stiftet den 3. juli 1932, med det formål at indsamle historisk materiale om udvandring fra Danmark. Arkivet driver fra sin hjemmeside en database, med mulighed for at søge i 394.000 danskere udvandrede for årene 1869-1908, databasen er baseret på udvandrer protokollerne.

Henvisninger 
 Hjemmeside 

Danmarks arkiver og arkivalier
Etableret i 1932
Udvandrerarkiv
Aalborg
Ali-Bab

Ali-Bab er pseudonym for Henri Babinski (2. november 1855 i Paris – 20. august 1931) var en fransk mineingeniør og forfatter.

Han udgav kogebogen Gastronomie pratique fra 1907. Kogebogen udkom i Danmark i 1944 under titlen Gastronomisk Haandbog, kulinariske Studier.

Han er bror til lægen Joseph Babinski. 

Forfattere fra Frankrig
Luftkastellet der blev sprængt (film)

Luftkastellet der blev sprængt er en svensk drama thriller film fra 2009, som er instrueret af Daniel Alfredson . Den er baseret på en roman af samme navn af den afdøde svenske forfatter og journalist Stieg Larsson, den tredje og sidste bog i hans Millenium-serie. Filmen var også den sidste film af skuespiller Per Oscarsson, der døde i en husbrand den 31. december 2010.

Rolleliste
 Noomi Rapace som Lisbeth Salander
 Tehilla Blad som en ung Lisbeth Salander
 Michael Nyqvist som Mikael Blomkvist
 Lena Endre som Erika Berger, redaktør af Millennium
 Annika Hallin som Annika Giannini, advokat og Mikael Blomkvists søster
 Sofia Ledarp som Malin Eriksson
 Jacob Ericksson som Christer Malm, fotograf af Millennium
 Georgi Staykov som Alexander Zalachenko ("Zala")
 Aksel Morisse som Dr. Jonasson
 Niklas Hjulström som anklager Ekström
 Micke Spreitz som Ronald Niedermann
 Anders Ahlbom som Dr. Peter Teleborian
 Hans Alfredson som Evert Gullberg, tidligere chef for "Afdelingen"
 Lennart Hjulström som Fredrik Clinton, tidligere chef for "Afdelingen" efter Gullberg
 Carl-Åke Eriksson som Bertil Janeryd
 Per Oscarsson som Holger Palmgren
 Michalis Koutsogiannakis som Dragan
 Mirja Turestedt som Monica Figuerola
 Johan Kylén som politiinspektør Jan Bublanski

Referencer

Eksterne Henvisninger 

Svenske film fra 2009
Svensksprogede film
Film baseret på bøger
WSP Danmark

WSP Danmark A/S, er en rådgivende ingeniørvirksomhed inden for bl.a. miljø, byggeri, klima, forsyning, infrastruktur, informatik og energi. WSP Danmark rådgiver inden for miljø, forsyning og byggeri med særligt fokus på bæredygtighed og helhedsløsninger. Firmaet udfører alle opgaver lige fra planlægning til projektering, udbud og tilsyn. Virksomheden arbejder primært i Danmark og Grønland.

Historie  
Firmaet var oprindeligt en del af koncernen Dalgasgroup, der er ejet af foreningen Hedeselskabet. Det hed i begyndelsen Hedeselskabet Miljø og Energi A/S, men skiftede i  2006 navn til Orbicon. Orbicon blev i 2019 opkøbt af canadiske WSP og blev i 2020 omdøbt til WSP Danmark.

Organisation 
Per Christensen er administrerende direktør. Virksomheden er ejet gennem den svenske virksomhed WSP Sverige AB. Orbicon havde datterselskabet Orbicon Informatik indtil en fusionering i 2016.

Der er syv kontorer i Danmark.

Arbejdsområder
Firmaet leverer ydelser inden for:
 Miljø
 Forsyning
 Byggeri
 Arbejdsmiljø
 Anlæg
 Klima & energi
 Drift og vedligehold
 Informatik

WSP Danmark er desuden leverandør i Statens og Kommunernes Indkøbs Service, og samarbejder med Soil Association Woodmark om FSC® og PEFC™ certificering i Danmark, Finland, Norge og Sverige.

Referencer

Eksterne links
 WSP Danmarks hjemmeside

Ingeniørvirksomheder i Danmark